
I.  OPĆI PODATCI
Sukladno članku 186. Zakona o javnoj nabavi (NN 120/2016, dalje ZJN 2016) Osječko-baranjska županija kao središnje tijelo (dalje: Središnje tijelo), na temelju ovlaštenja, provodi postupak javne nabave za potrebe naručitelja (Dom za starije i nemoćne Beli Manastir, Dom za starije i nemoćne Đakovo, Opća županijska bolnica Našice; dalje: naručitelji). Nakon provedenog postupka javne nabave središnje tijelo sklopit će okvirni sporazum s odabranim ponuditeljem, a svaki naručitelj će za sebe u pisanom obliku sklopiti pojedinačni ugovor s odabranim isporučiteljem.

1. Podatci o Središnjem tijelu:
Naziv:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
031/221-801
Telefaks:
031/221-802
URL:

http://obz.hr
2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

031/221-801
e-mail:


nabava@obz.hr
Središnje tijelo i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Središnjem tijelu dostavljaju putem Elektroničkog oglasnika javne nabave.

Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr.
3. Evidencijski broj nabave:
NVV 6-22
4. Sukob interesa:

Temeljem članka 80. stavka 2. točke 2. ZJN 2016. objavljujemo da je središnje tijelo u sukobu interesa u smislu članaka 76. i 77. ZJN 2016:

· AGRO KONZALTING obrt za knjigovodstvo i poslovno savjetovanje, vl. Roberta Hampovčan, Cvjetkova 31, Osijek MBO:97213098 i

· Poljoprivredno voćarska zadruga PUGNUS zadruga branitelja, Cvjetkova 31, Osijek OIB:92058729315.
5. Vrsta postupka javne nabave:
Otvoreni postupak javne nabave velike vrijednosti. 

6. Procijenjena vrijednost nabave:

Sveukupna procijenjena vrijednost nabave je 3.400.000,00 kuna (bez PDV-a).
7. Vrsta ugovora o javnoj nabavi:

Ugovor o javnoj nabavi roba.
8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija, kao središnje tijelo, sklopiti će okvirni sporazum sa odabranim ponuditeljem. Na temelju okvirnog sporazuma svaki naručitelj će s odabranim ponuditeljem sklopiti pojedinačni ugovor.
9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba

Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:

Temeljem članka 198. stavka 3. ZJN 2016 Osječko-baranjska županija, kao Središnje tijelo, je Nacrt DoN, koja sadrži opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, projektnu dokumentaciju, troškovnike i prijedlog ugovora, dana ___. srpnja 2022. godine stavila na prethodno savjetovanje sa zainteresiranim gospodarskim subjektima u trajanju do  ___. srpnja 2022. godine, javnom objavom na Elektroničkom oglasniku javne nabave Republike Hrvatske.
Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na Elektroničkom oglasniku javne nabave Republike Hrvatske dana ___ . srpnja 2022. godine. 

Napomena:

Temeljem članka 198. stavka 1. ZJN 2016, članka 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi, Središnje tijelo je prije pokretanja postupka javne nabave u svrhu pripreme nabave provelo analizu tržišta prikupljanjem potrebnih informacija o predmetu nabave pretraživanjem interneta (Google pretrage), prvenstveno EOJN RH te internetskih stranica drugih naručitelja.
U provedenoj analizi tržišta Središnje tijelo nije tražilo, niti prihvatilo savjet neovisnih stručnjaka, nadležnih tijela ili sudionika na tržištu koje je koristio u planiranju i provedbi postupka nabave te izradi DoN koji bi doveli do narušavanja tržišnog natjecanja, te kršenja načela zabrane diskriminacije i transparentnosti niti je bilo koji ponuditelj ili gospodarski subjekt bio uključen u pripremu postupka nabave, osim kroz provedeno prethodno savjetovanje sa zainteresiranim gospodarskim subjektima. 

II. PODATCI O PREDMETU NABAVE

12. Opis predmeta nabave:
Opskrba plinom Doma za starije i nemoćne osobe Beli Manastir, Beli Manastir, Doma za starije i nemoćne  osobe Đakovo, Đakovo i Opće županijska bolnica Našice, sukladno troškovniku koji je Prilog 1. ove DoN.
CPV: 09123000-7 Prirodni/zemni plin
13. Opis i oznaka grupa predmeta nabave:
Nije dozvoljeno nuđenje po grupama.

S obzirom da se u ovom slučaju radi o otvorenom postupku javne nabave velike vrijednosti, a Središnje tijelo isti nije podijelio na grupe predmeta nabave, sukladno članku 204. stavku 2. ZJN 2016. u ovoj točki Dokumentacije o nabavi, Središnje tijelo naznačuje glavne razloge za takvu odluku:

-
Središnje tijelo ovaj predmet nabave, na temelju objektivnih kriterija za podjelu predmeta nabave na grupe iz članka 204. stavka 2. ZJN 2016. (primjerice: vrsta, svojstva, namjena, mjesto ili vrijeme ispunjenja), nije podijelio na grupe jer isti predstavlja jednu tehničku, tehnološku, oblikovnu, funkcionalnu i drugu objektivno odredivu cjelinu
-
Predmet nabave je složen zbog lokacija isporuke, kao i ujednačenosti kvalitete robe za sve korisnike te je za Središnje tijelo jedino prihvatljivo rješenje da sklopi Okvirni sporazum za cjeloviti predmet nabave s jednim ugovarateljem. Sklapanje više Okvirnih sporazuma za više grupa i s više ugovaratelja za Središnje tijelo bilo bi teže provedivo, rizično, te bi zahtijevalo značajno veće troškove.

-
Poznato je da na veću količinu robe gospodarski subjekti daju veći rabat, što znači da će Središnje tijelo, ako podjeli predmet nabave na grupe, skuplje platiti plin, što za posljedicu ima manje sredstava za prijevoz učenika, električnu energiju, lož-ulje, pelete, uredski materijal i dr.
14. Količina predmeta nabave:
Količine su predviđene (okvirne) i nalaze se u troškovniku koji je Prilog 1. ove DoN. Stvarno nabavljena količina predmeta nabave na temelju okvirnog sporazuma može biti veća ili manja od predviđene (okvirne) količine.

15. Tehničke specifikacije predmeta nabave:
Tehnička specifikacija predmeta nabave u cijelosti je iskazana u troškovniku koji je Prilog 1. ove DoN.

Ponuditelj je dužan opskrbljivati korisnike prirodnim plinom kvalitete određene u Općim uvjetima za opskrbu prirodnim plinom i Zakonom o tržištu plina.
16. Kriteriji za ocjenu jednakovrijednosti predmeta nabave:

Neprimjenjivo za članak 210. ZJN 2016.

17. Troškovnik:
Troškovnik je sastavni dio DoN i nalazi se u Prilogu 1. DoN.
18. Mjesto izvršenja usluge:

· Dom za starije i nemoćne osobe Beli Manastir, Bana Jelačića 108, Beli Manastir

· Dom za starije i nemoćne osobe Đakovo, Petra Preradovića 2A, Đakovo

· Opća županijska bolnica Našice, Bana Jelačića 10, Našice, 

 sukladno Troškovniku koji je Prilog 1. ove DoN.
19. Rok početka i završetka izvršenja okvirnog sporazuma:

Po provedenom postupku javne nabave Osječko-baranjska županija, kao središnje tijelo, sklopit će okvirni sporazum s jednim gospodarskim subjektom koji je ekonomski najpovoljniji ponuditelj u navedenom postupku javne nabave.

Rok početka i završetka izvršenja okvirnog sporazuma: 
-za Dom za starije i nemoćne osobe Beli Manastir, Beli Manastir, kao i za Dom za starije i nemoćne osobe Đakovo, Đakovo okvirni sporazum sklapa se za period od 1. siječnja 2023. godine do 31. prosinca 2023. godine, 

-za Opću županijsku bolnicu Našice okvirni sporazum sklapa se za period od dana potpisa okvirnog sporazuma do 31. prosinca 2023. godine. 

Na temelju okvirnog sporazuma svaki naručitelj će sklopiti pojedinačni ugovor o javnoj nabavi s odabranim ponuditeljem tijekom navedenog razdoblja.

20. Opcije i moguća obnavljanja okvirnog sporazuma:
Ostale opcije i moguća obnavljanja ugovora neće se primjenjivati.
III. OSNOVE ZA ISKLJUČENJE GOSPODARSKOG SUBJEKTA
21. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
21.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

21.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Središnje tijelo zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, 118/18, 126/19, te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.
Način dokazivanja nepostojanje osnova za isključenje gospodarskog subjekta iz podtočaka 21.1. i 21.2.
- Za potrebu utvrđivanja gore navedenih osnova za isključenje, ponuditelj  kao preliminarni dokaz ispunjava obrazac Europske jedinstvene dokumentacije (u nastavku: e-ESPD), Dio III: Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje i gospodarske subjekte na koje se ponuditelj oslanja).
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 21.1. ili podtočke 21.2. odnosno čl. 251. st. 1. ZJN 2016.
- Gospodarski subjekti koji nemaju poslovni nastan u RH ili imaju osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta, a koje nisu državljani RH, moraju navesti u ponudi u kojoj državi imaju poslovni nastan, odnosno podatak o državljanstvu navedenih osoba (u obliku Izjave o državljanstvu ili na bilo koji drugi način). Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 21.1. ili podtočke 21.2. ove DoN, odnosno čl. 251. st. 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Sukladno članku 20. stavku 12. Pravilnika o dokumentaciji o nabavi te ponudi u postupcima javne nabave (NN 65/2017 i 75/2020) izjavu iz članka 265. stavka 2. u vezi s člankom 251. stavkom 1. ZJN 2016  može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.
Središnje tijelo će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj odnosno za fizičke osobe koje su državljani Republike.
21.3. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, središnje tijelo neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Način dokazivanja nepostojanje osnova za isključenje gospodarskog subjekta iz podtočke 21.3.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac e-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje i gospodarske subjekte na koje se ponuditelj oslanja).
- Središnje tijelo će prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz čl. 252. st. 1. ZJN 2016.

- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz članka 252. stavka 1. ZJN 2016 oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Odredbe iz točke 21. DoN odnose se i na podugovaratelje i gospodarske subjekte na koje se oslanja za dokazivanje sposobnosti. Ako središnje tijelo utvrdi da postoji osnova za isključenje podugovaratelja ili gospodarskog subjekta na koji se oslanja za dokazivanje sposobnosti, zatražiti će od gospodarskog subjekta zamjenu tog podugovaratelja ili gospodarskog subjekta na koji se oslanja za dokazivanje sposobnosti u primjernom roku, ne kraćem od pet dana.

Središnje tijelo će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj. 
22. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 21.1. i 21.2. DoN može središnjem tijelu dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Način dokazivanja poduzetih mjera za otklanjanje osnova za isključenje gospodarskog subjekta:

- Za potrebu utvrđivanja poduzetih mjera za otklanjanje osnova za isključenje, ponuditelj kao preliminarni dokaz o mjerama koje je poduzeo ispunjava obrazac e-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama će se tražiti kao ažurirani popratni dokumenti.
Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je središnje tijelo obvezno obrazložiti razloge prihvaćanja ili neprihvaćanja mjera.

Središnje tijelo neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)
23. Uvjeti sposobnosti za obavljanje profesionalne djelatnosti:
Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta.
Svaki Ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana.

Način dokazivanja:

- Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni e-ESPD obrazac, Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti ponuditelja i člana zajednice gospodarskih subjekata.

U slučaju zajednice gospodarskih subjekata, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni e-ESPD obrazac.

Središnje tijelo će prije donošenja Odluke o odabiru od Ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, radi dokazivanja sposobnosti za obavljanje profesionalne djelatnosti dostavi ažuriran popratni dokument osim ako isti već posjeduje, a ponuditelj će u skladu s člankom 266. točka 1. ZJN 2016 dostaviti izvadak iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana.

V. EUROPSKA JEDINSTVENA DOKUMENTACIJA O NABAVI 

(European Single Procurement Document – e-

ESPD)

24. Pojam, oblik i dostava:
Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – e-ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) - točka 21. DoN.

-  ispunjava tražene kriterije za odabir gospodarskog subjekta - točka 23. DoN.

Gospodarski subjekt dostavlja e-ESPD obrazac – elektronička verzija ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji .
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan e-ESPD obrazac.

Ako gospodarski subjekt samostalno podnosi ponudu, ali se oslanja na sposobnost drugog subjekta, obvezan je u ponudi dostaviti E-ESPD obrazac za sebe i E-ESPD obrazac za svakog gospodarskog subjekta na čiju se sposobnost oslanja.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni e-ESPD obrazac, kojim potvrđuje da svaki član zajednice gospodarskih subjekata nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 21. DoN-a, nadalje da ispunjava i uvjet za obavljanje profesionalne djelatnosti iz točke 23. DoN-a ili da ispunjava ostale tražene kriterije za odabir gospodarskog subjekta, ako je primjenjivo.
Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni e-ESPD obrazac kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 21. DoN ili da ispunjava tražene kriterije za odabir gospodarskog subjekta, ako je primjenjivo.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.

Ako središnje tijelo može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno…
Dodatne upute za popunjavanje e-ESPD obrasca

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu)  priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu)  izraditi i dostaviti svoje odgovore sukladno definiranim zahtjevima Naručitelja. 

Popunjeni e-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U Dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

U Dijelu II podatci pod B: Podaci o zastupnicima gospodarskog subjekta, ispunjavaju se imena i adrese osoba ovlaštenih za zastupanje gospodarskog subjekta koji dostavlja e-ESPD obrazac za potrebe konkretnog postupka nabave.
U Dijelu II. podatci pod C: Podaci o oslanjanju na sposobnosti drugih subjekata, Oslanjanje, ponuditelji su dužni navesti oslanjaju li se na sposobnost drugih subjekata te, ukoliko se oslanja dostaviti zaseban e-ESPD obrazac za te subjekte.
U Dijelu II. podatci pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke ukoliko je primjenjivo (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju te dostaviti zaseban ESPD obrazac za podugovaratelje.
U Dijelu III. ponuditelji popunjavaju podatke pod A: Osnove povezane s kaznenim presudama, (ukoliko je primjenjivo mjere korigiranja) i podatke pod B: Osnove povezane s plaćanjem poreza ili doprinosa za socijalno osiguranje (sve u skladu sa zahtjevima iz točke 21. i 22. DoN).
U Dijelu IV., ponuditelj odnosno član zajednice gospodarskih subjekata ili subjekt/podugovaratelj na čiju sposobnost se oslanja dužan je ispuniti podatke pod A: Sposobnost za obavljanje profesionalne djelatnosti (sve u skladu sa zahtjevima iz točke 23. DoN).

Provjera:

Središnje tijelo može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, središnje tijelo može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Središnje tijelo će zatražiti, prije donošenja odluke u ovom postupku javne nabave, od ponuditelja koji je podnio ekonomski najpovoljniju ponudu da u primjerenom roku, ne kraćem od pet dana, dostavi ažurirane popratne dokumente u skladu s točkama 20. do 22. DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave središnjem tijelu te dokazuju ono što je gospodarski subjekt naveo u e-ESPD-u. Sukladno članku 20. Pravilnika o dokumentaciji o nabavi te ponudi u postupcima javne nabave (»Narodne novine«, broj 65/17 i 75/20), smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave, a dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave.

Smatra se da središnje tijelo posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija središnje tijelo može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Središnje tijelo može pozvati gospodarske subjekte da nadopune ili objasne dokumente zaprimljene sukladno točkama 21. do 23. DoN.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 21. do 23. DoN, središnje tijelo obvezno je odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODATCI O PONUDI
25. Sadržaj i način izrade ponude:
Ponuda je izjava volje ponuditelja u pisanom obliku da će isporučiti robu, u skladu s uvjetima i zahtjevima iz DoN. 

Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.

U roku za dostavu ponude ponuditelj može izmijeniti svoju ponudu ili od nje odustati.
Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev središnjeg tijela ponuditelj može produžiti rok valjanosti svoje ponude.

PONUDA SADRŽI NAJMANJE:

1. Uvez ponude
2. Popunjen e-ESPD za ponuditelja, a u slučaju zajednice gospodarskih subjekata e-ESPD za svakog pojedinog člana zajednice 

3. Popunjen e-ESPD za svakog podugovaratelja i za svaki gospodarski subjekt na čiju se sposobnost oslanja ponuditelj ili zajednica gospodarskih subjekata sukladno ovoj DoN, ukoliko je primjenjivo
4. Popunjen troškovnik
5. Jamstvo za ozbiljnost ponude (pogledati sljedeću točku ove DoN u dijelu koji se odnosi na dijelove ponude koji se ne mogu dostaviti putem Elektroničkog oglasnika javne nabave Republike Hrvatske) - ako je primjenjivo (u slučaju dostave jamstva u papirnatom obliku) 

6. Dokaz o uplaćenom jamstvu za ozbiljnost ponude skeniran i priložen uz elektroničku ponudu (u slučaju novčanog pologa)
7. Izjava o roku plaćanja
U slučaju dostave jamstva u obliku zadužnice/bjanko zadužnice (točka 5.) nije potrebno dostaviti dokaz o uplati jamstva za ozbiljnost ponude (točka 6.).
Traženo jamstvo koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja Središnjem tijelu u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

26. Način dostave ponude:
Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.

Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

Postupanje u slučaju nedostupnosti EOJN RH propisano je člancima 32. - 42. Pravilnika o dokumentaciji o nabavi te ponudi u postupcima javne nabave(„Narodne novine“ broj 65/17, 75/20).

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.

Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:
Osječko-baranjska županija, Služba za javnu nabavu, Trg Lava Mirskog 3A/I, 31000 Osijek.
Na omotnici mora biti naznačeno:

- na prednjoj strani:  

 OSJEČKO-BARANJSKA ŽUPANIJA
SLUŽBA ZA JAVNU NABAVU

Trg Lava Mirskog  3A/I

31000 OSIJEK
Ev. br. nabave: NVV 6-22
Predmet nabave: Nabava plina 
„Dio/dijelovi ponude koji se dostavljaju odvojeno“
››NE OTVARAJ‹‹
- na poleđini:

NAZIV I ADRESA PONUDITELJA/ZAJEDNICE PONUDITELJA
Dijelovi ponude koji se ne mogu dostaviti putem Elektroničkog oglasnika javne nabave moraju na gore naznačenu adresu stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova odbaciti će se kao nepravilna.

27. Varijante ponuda:

Varijante ponuda nisu dopuštene.
28. Način određivanja cijene ponude:

Cijena ponude je promjenjiva za vrijeme trajanja okvirnog sporazuma, isključivo temeljem promjena koje se utvrđuju sukladno zakonskim i podzakonskim propisima, a posebice onima koji reguliraju odnose opskrbljivača i kupaca (Zakon o energiji, Zakon o tržištu plina, Opći uvjeti za opskrbu prirodnim plinom).
Izmjena cijene je moguća samo uz prethodnu pisanu obavijest o izmjeni cijene koja sadrži razloge i obrazloženje za izmjenu cijene.

U cijenu ponude su uračunati svi troškovi, bez poreza na dodanu vrijednost, koji se iskazuje zasebno iza cijene ponude.
Ponuditelj je dužan ponuditi, tj. upisati jediničnu cijenu i ukupnu iznos fiksne mjesečne naknade bez PDV-a i iznos fiksne naknade Ts2 bez PDV-a (mjesečna naknada x12) za svaku stavku Troškovnika, te cijenu ponude bez poreza na dodanu vrijednost, iznos PDV-a i ukupan iznos ponude s PDV-om, na način kako je to određeno Troškovnikom.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
U slučaju pojavljivanja razlike između planirane okvirne potrošnje sa stvarno potrošenim količinama, odabrani ponuditelj (opskrbljivač) neće obračunavati nikakve naknade za odstupanje ili slične troškove.

29. Valuta ponude:

Cijena ponude izražava se u hrvatskim kunama.
30. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.
Kao kriteriji za odabir ekonomski najpovoljnije ponude određuje se:
1. Financijski kriterij – Cijena ponude (CP) - 90%
2. Nefinancijski kriterij – Rok plaćanja (RP) - 10%.
Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na dvije decimale):

- Cijena iskazana u ponudi koja se ocjenjuje čini 90 bodova 

- Rok plaćanja čini 10 bodova
Formula po kojoj se izračunava ekonomski najpovoljnija ponuda je:

T = C + RP
T = ukupan broj bodova

C = broj bodova koji je ponuda dobila za ponuđenu cijenu

                  RP = broj bodova koji je ponuda dobila za ponuđen rok isporuke 

29.1. Financijski kriterij – Cijena ponude
Maksimalni broj bodova koji ponuditelj može dobiti prema ovom kriteriju je 90. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 90
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave

CP – cijena ponude koja je predmet ocjene

90 – maksimalni broj bodova

Obzirom da naručitelj ne može koristiti pravo na pretporez, uspoređivat će se cijene ponuda   

s porezom na dodanu vrijednost.
29.2. Nefinancijski kriteriji – Rok plaćanja
Minimalni rok plaćanja je 15 dana, a maksimalni rok je 60 dana od dana zaprimanja računa. 

Ponuditelj u ponudi dostavlja Izjavu o roku plaćanja. 

Ukoliko ponuditelj u svojoj ponudi ne dostavi traženu izjavu, prilikom pregleda i ocjene ponude uzet će se da nudi minimalni rok plaćanja i ponuda neće biti odbijena.

Maksimalni broj bodova dodijelit će se ponudi u kojoj je iskazan najdulji rok plaćanja  

Ovisno o tom najduljem roku plaćanja ostale ponude će dobiti manji broj bodova sukladno slijedećoj formuli :

RP = RPP/NRP * 10

RP – broj bodova koji je ponuda dobila za ponuđeni rok plaćanja

RPP – rok plaćanja ponude koja je predmet ocjene

NRP – najveći ponuđeni rok plaćanja u postupku nabave

10 – maksimalni broj bodova
31. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatskom jeziku.
Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik (odnosi se i na ažurirane popratne dokumente).
Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

32. Rok valjanosti ponude:
Rok valjanosti ponude je 4 mjeseca od isteka roka za dostavu ponuda.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
33. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.
VII. OSTALE ODREDBE

34. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju sa središnjim tijelom. 

Središnje tijelo neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 

U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban e-ESPD obrazac i pojedinačno dokazati nepostojanje okolnosti iz točaka 21. i 23. (ukoliko je primjenjivo) DoN.

35. Odredbe koje se odnose na podugovaratelje:
34.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja
Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

34.2. Ugovaratelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor.

Uz navedene zahtjeve iz ove podtočke, ugovaratelj javnom naručitelju dostavlja podatke i dokumente iz podtočke 34.1. DoN za novog podugovaratelja.

34.3. Sukladno članku 221. stavak 1. ZJN 2016 podugovaratelj mora dokazati nepostojanje okolnosti iz podtočke 21.3. DoN.

34.4. Središnje tijelo ne smije odobriti zahtjev ugovaratelja:
- u slučaju iz podtočke 34.2., prve i druge alineje, ako se izvođač u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podizvođača kojeg sada mijenja, a novi podizvođač ne ispunjava iste uvjete, ili postoje osnove za isključenje

- u slučaju iz podtočke 35.2., treće alineje, ako se izvođač u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podizvođača za izvršenje tog dijela, a izvođač samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.
34.5. Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.
Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. , osim ako izvršitelj dokaže da su obveze prema podugovaratelju za taj dio ugovora već podmirene. Ugovaratelj (izvršitelj) mora svom računu priložiti račune svojih podugovaratelja koje je prethodno potvrdio.

36. Jamstva
36.1. Jamstvo za ozbiljnost ponude:
Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima u iznosu od 100.000,00 kuna bez PDV-a.
U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).

Jamstvo za ozbiljnost ponude naplatit će se u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 26. DoN. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora.
36.2. Jamstvo za uredno ispunjenje okvirnog sporazuma, za slučaj povrede sporazumnih obveza:
Ugovaratelj je dužan nakon primitka potpisanog Okvirnog sporazuma, a najkasnije u roku od 15 dana od dana primitka potpisanog Okvirnog sporazuma, središnjem tijelu predati jamstvo za uredno ispunjenje okvirnog sporazuma u vrijednosti 10% (deset posto) ugovorenog iznosa bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12 i 82/17) i Pravilnikom o obliku i sadržaju zadužnice (NN 115/12 i 82/17), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (NN 35/05, 41/08, 125/11, 78/15, 29/18).U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. 

U slučaju zajednice gospodarskih subjekata, traženo jamstvo za uredno ispunjenje ugovora može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“). 

Jamstvo za uredno ispunjenje okvirnog sporazuma naplatit će se u slučaju povrede obveza utvrđenih okvirnim sporazumom. 
Neiskorišteno jamstvo središnje tijelo će vratiti isporučitelju nakon isteka okvirnog sporazuma.
36.3. Napomena:

Sukladno članku 214. stavku 4. ZJN 2016, neovisno o sredstvima jamstva iz ove točke koje je središnje tijelo odredilo, ponuditelj može dati novčani polog u traženom iznosu.

U slučaju zajednice gospodarskih subjekata središnje tijelo će prihvatiti uplatu novčanog pologa od bilo kojeg člana zajednice gospodarskih subjekata koja u opisu mora sadržavati navod o tome da je riječ o zajednici gospodarskih subjekata i navod o kojem se jamstvu radi ili da svaki član zajednice gospodarskih subjekata izvrši uplatu za svoj dio jamstva koji također mora sadržavati navod o tome da je riječ o zajednici gospodarskih subjekata i navod o kojem se jamstvu radi.
Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja
37. Datum, vrijeme i mjesto dostave jamstva i otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točkama 25. i 26. DoN zaključno do __________ 2022. godine do 10:00 sati.
Javno otvaranje ponuda održat će se ____________ 2022. godine do 10:00 sati u prostorijama Službe za javnu nabavu, Trg Lava Mirskog 3A/I, Osijek.  
Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 3. DoN) predati članovima Stručnog povjerenstva za javnu nabavu neposredno prije javnog otvaranja ponuda.
38. Dokumenti koji će se nakon završetka postupka javne nabave vratiti ponuditeljima:
Središnje tijelo će vratiti ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja okvirnog sporazuma, odnosno od dostave jamstva za uredno ispunjenje okvirnog sporazuma.
39. Uvjeti za izvršenje okvirnog sporazuma:
U skladu s člankom 4. stavkom 4. ZJN 2016, gospodarski subjekt obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.
40. Prijedlog okvirnog sporazuma o javnoj nabavi (Posebni uvjeti za izvršenje okvirnog sporazuma):
Prijedlog okvirnog sporazuma je sastavni dio DoN (Prilog 5.).
Nakon proteka roka mirovanja središnje tijelo će pozvati odabranog ponuditelja da potpiše okvirni sporazum ili mu isti proslijediti na potpis, ovisno o dogovoru. Sporazumne strane su dužne potpisati okvirni sporazum o javnoj nabavi u roku od 30 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, središnje tijelo će smatrati kako je ponuditelj odbio potpisati okvirni sporazum i naplatiti jamstvo za ozbiljnost ponude temeljem članka 214. stavka 1. točke 1. ZJN 2016. U navedenom slučaju, središnje tijelo će pristupiti ponovnom rangiranju ponuda, u skladu s člankom 307. stavkom 7. ZJN 2016.
41.  Izmjena okvirnog sporazuma:
Središnje tijelo smije izmijeniti okvirni sporazum tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.

42. Navod o primjeni trgovačkih običaja (uzanci):
Središnje tijelo tijekom izvršenja okvirnog sporazuma neće primjenjivati trgovačke običaje (uzance).

43. Rok za donošenje odluke o odabiru:
Rok za donošenje odluke o odabiru iznosi najduže 60 dana od isteka roka za dostavu ponuda.

Rok za donošenje odluke o poništenju postupka javne nabave iznosi najduže 60 dana od nastanka razloga za poništenje postupka.

Središnje tijelo ovim putem pojašnjava kako je člankom 302. stavkom 4. utvrđeno da se odluka o odabiru donosi u roku od 30 dana od isteka roka za dostavu ponuda, osim ako središnje tijelo u dokumentaciji o nabavi ne odredi duži rok.

Rok za donošenje odluke o odabiru ili poništenju utvrđen je na temelju procjene središnjeg tijela da uz druge postupke javne nabave koje provodi i iskustva iz prethodno provedenih postupaka javne nabave u kojima je pristiglo puno ponuda, te s obzirom na zakonom utvrđene obveze u postupku pregleda i ocjene do donošenja odluka temeljem ZJN 2016 središnje tijelo treba duži vremenski period za izvršenje svih gore navedenih obaveza.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju središnje tijelo će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

· Sukladno članku 307. stavak 4. Zakona o javnoj nabavi (NN 120/16), ako javni naručitelj za preuzimanje obveza mora imati suglasnost drugog tijela, smatra se da je ugovor o javnoj nabavi ili okvirni sporazum sklopljen na dan pribavljanja suglasnosti. Sukladno odredbama Zakona o proračunu (NN 87/08, 136/12, 15/15) i Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave (NN 55/09 i 139/10), naručitelj se može zaduživati jedino uz suglasnost svoga osnivača. S obzirom da pojedinačni naručitelji u predmetnom postupku moraju dobiti suglasnost Osječko – baranjske županije na zaduženje, odluka o odabiru postat će izvršna danom dobivanja suglasnosti.

44. Rok, način i uvjeti plaćanja:
Isporučitelj  dostavlja račun za isporučeni plin svakom pojedinačnom naručitelju na njegovu adresu. 

Pojedinačni naručitelji će račun za izvršenu isporuku platiti u roku od ____ dana od dana zaprimanja računa.

Ugovoreni iznos na prethodno utvrđen način platiti će se na IBAN isporučitelja (podugovaratelja/zajednice gospodarskih subjekata).
Sukladno Zakonu o elektroničkom izdavanju računa u javnoj nabavi naručitelji su obvezni zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.
45. Uvjeti i zahtjevi koji moraju biti ispunjeni sukladno posebnim propisima ili stručnim pravilima:
Dozvola Hrvatske energetske regulatorne agencije (HERA) za obavljanje energetske djelatnosti opskrbe prirodnim plinom sukladno Zakonu o energiji i Zakonu o tržištu plina.
U svrhu dokazivanja ispunjenja uvjeta propisanih posebnim zakonom odabrani ponuditelj je dužan dostaviti naručitelju presliku navedenog dokumenta nakon izvršnosti odluke o odabiru, a prije potpisa okvirnog sporazuma o javnoj nabavi.
Ukoliko najpovoljniji ponuditelj do potpisa okvirnog sporazuma ne dostavi potrebnu presliku smatrat će se da je odustao od svoje ponude te će naručitelj, sukladno članku 214. stavak 1. točka 1. ZJN 2016, naplatiti jamstvo za ozbiljnost ponude i postupiti sukladno članku 307. stavku 7. ZJN 2016.
46. Rok za izjavljivanje žalbe na dokumentaciju o nabavi te naziv i adresa žalbenog tijela:
Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

Žalba koja nije dostavljena naručitelju u roku žalbe smatra se nepravodobnom.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420. stavku 1. ZJN 2016.

47. Drugi podatci koje središnje tijelo smatra potrebnima:
47.1. Središnje tijelo može izmijeniti ili dopuniti DoN do isteka roka za dostavu ponuda.
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda.

Pod uvjetom da je zahtjev dostavljen pravodobno, središnje tijelo obvezno je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Središnje tijelo obvezno je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239. ZJN 2016.

U slučajevima iz alineje 1. i 2. prethodnoga stavka, središnje tijelo produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje, a u slučaju iz alineje 3. središnje tijelo produljuje rok za dostavu za najmanje četiri dana od dana slanja ispravka poziva na nadmetanje.

Središnje tijelo nije obvezno produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Središnje tijelo obvezno je o svakom produženju roka obavijestiti sve gospodarske subjekte na dokaziv način.

47.2. Dopune, pojašnjenja i nužne informacije sukladno članku 293. ZJN 2016:
Sukladno članku 293. ZJN 2016, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, središnje tijelo može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana. 

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 

Središnje tijelo će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.

Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te središnje tijelo ne smije zatražiti ponuditelja da iste dostavi tijekom pregleda i ocjene ponuda
48. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podatci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Središnje tijelo ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se dostaviti prilikom predaje ponude te prilikom pripreme ponude označiti tajnom i u sustavu EOJN RH-a i priložiti kao zaseban dokument, odvojeno od dijelova koji se ne smatraju tajnim. 

49. Izmjena, dopuna i odustajanje od ponude:
U roku za dostavu ponude ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem ("upload") nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH Naručitelju se šalje nova izmijenjena/dopunjena ponuda
VIII. PRILOZI
PRILOG 1. - TROŠKOVNIK
Troškovnik je dostupan je za preuzimanje putem Elektroničkog oglasnika javne nabave u .xls formatu zajedno s DoN.

PRILOG 2. - e-ESPD
e-ESPD obrazac je prilog 2. DoN u .xml formatu i dostupan je za preuzimanje putem Elektroničkog oglasnika javne nabave zajedno s DoN.
PRILOG 3. - OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da  nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti plina koje će se održati _______________ 2022. godine do 10:00 sati u prostorijama Službe za javnu nabavu, Trg Lava Mirskog 3A/I, Osijek.
U _____________, _________ 2022. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.
PRILOG 4. - IZJAVA O ROKU PLAĆANJA
(Memorandum ponuditelja)








OSJEČKO-BARANJSKA ŽUPANIJA

Kojom ja ________________________________________kao ovlaštena osoba za zastupanje




     (ime i prezime)

gospodarskog subjekta ________________________________________izjavljujem da tvrtka 




             (naziv gospodarskog subjekta/tvrtke)

______________________________nudi rok plaćanja plina od ____dana od dana zaprimanja
 (naziv gospodarskog subjekta/tvrtke)

računa, vezano za postupak javne nabave velike vrijednosti plina, evidencijski broj nabave NVV 6-22.
PRILOG 5. - PRIJEDLOG  OKVIRNOG SPORAZUMA
OSJEČKO-BARANJSKA ŽUPANIJA, Osijek, Trg Ante Starčevića 2, OIB: 10383308860, koju zastupa župan Ivan Anušić (u daljnjem tekstu: SREDIŠNJE TIJELO)
i
______________________________________, OIB ________________,  koje zastupa direktor __________________________ (u daljnjem tekstu: ISPORUČITELJ)

sklopili su:

OKVIRNI  SPORAZUM ZA NABAVU PLINA 
(broj: U-NVV 6-22)
I. PREDMET OKVIRNOG SPORAZUMA
Članak 1.

Predmet ovoga Okvirnog sporazuma je nabava plina za potrebe Doma za starije i nemoćne osobe Beli Manastir, Beli Manastir, Doma za starije i nemoćne osobe Đakovo, Đakovo i Opće županijske bolnice Našice, Našice (u daljnjem tekstu: POJEDINAČNI NARUČITELJI).
Ovaj Okvirni sporazum temelji se na provedenom otvorenom postupku javne nabave plina, evidencijski broj nabave NVV 6-22, kojeg je Osječko-baranjska županija provela kao središnje tijelo, s namjerom sklapanja okvirnog sporazuma u kojem su određeni svi uvjeti za sklapanje ugovora s jednim gospodarskim subjektom koji obvezuje sporazumne strane na izvršenje okvirnog sporazuma.

Odlukom o odabiru (KLASA:_________________, URBROJ:___________ od __.___ 2022. godine) SREDIŠNJE TIJELO je odabralo ponudu ISPORUČITELJA oznake __ od _________________2022. godine kao najpovoljniju sukladno objavljenom kriteriju za odabir te uvjetima i zahtjevima iz dokumentacije o nabavi.
Sastavni dio ovoga Okvirnog sporazuma su:

- ponudbeni list i troškovnik iz ponude odabranog ponuditelja

- popis s lokacijama.

Količine su predviđene (okvirne), a stvarna količina na temelju ovoga Okvirnog sporazuma može biti veća ili manja od predviđene (okvirne) količine pojedinih stavki troškovnika.
Članak 2.

Ovim  Okvirnim sporazuma se utvrđuju svi uvjeti za sklapanje pojedinačnih ugovora o nabavi plina - opskrbi (dalje: pojedinačni ugovor) s odabranim ISPORUČITELJEM, za opskrbu prirodnim plinom prema količinama i specifikacijama navedenima u troškovniku i dokumentaciji o nabavi SREDIŠNJEG TIJELA, ponudi ISPORUČITELJA, te uvjetima utvrđenim ovim Okvirnim sporazumom.

II. CIJENA

Članak 3.

Cijena plina iz članka 1. ovoga Okvirnog sporazuma iznosi:

               _______________________________________________kuna
                             PDV       _______________________________________________kuna
Ukupno: ____________ __________________________________kuna
(slovima: _______________________________________________________________)
Ukupna plaćanja bez PDV-a na temelju svih računa ne smiju prelaziti procijenjenu vrijednost nabave od 3.400.000,00 kuna bez PDV-a.
III. TRAJANJE OKVIRNOG SPORAZUMA

Članak 4.

Ovaj Okvirni sporazum sklapa se: 
- za Dom za starije i nemoćne osobe Beli Manastir, Beli Manastir, te za Dom za starije i nemoćne osobe Đakovo, Đakovo za period od 1. siječnja 2023. godine do 31. prosinca 2023. godine, a

-za Opću županijsku bolnicu Našice za period od dana potpisa Okvirnog sporazuma do 31. prosinca 2023. godine.

Okvirni sporazum obvezuje na sklapanje ugovora o javnoj nabavi i predviđa sklapanje pojedinačnih ugovora o javnoj nabavi između ISPORUČITELJA i POJEDINAČNIH NARUČITELJA: Doma za starije i nemoćne osobe Beli Manastir, Beli Manastir, Doma za starije i nemoćne Đakovo, Đakovo i Opće županijske bolnice Našice, Našice  (u daljnjem tekstu: pojedinačni ugovori) tijekom navedenog razdoblja.

Okvirni sporazum prestaje istekom roka iz stavka 1. ovoga članka, izvršenjem ili raskidom ukoliko nastupi jedan od raskidnih uvjeta iz članka 14. i 15. ovog Okvirnog sporazuma.

IV.
SKLAPANJE POJEDINAČNIH UGOVORA 

Članak 5.

             POJEDINAČNI NARUČITELJI će s ISPORUČITELJEM sklopiti pojedinačni ugovor neposredno na temelju izvornih uvjeta utvrđenim ovim Okvirnim sporazumom i ponudi ISPORUČITELJA.

ISPORUČITELJ će izraditi prijedloge pojedinačnih ugovora, koji moraju biti u skladu s uvjetima iz provedenog postupka javne nabave i Općim uvjetima za opskrbu prirodnim plinom.

              Pojedinačnim ugovorom sklopljenim prema odredbama ovoga članka ugovorne strane ne smiju mijenjati bitne uvjete ovog Okvirnog sporazuma.

Članak 6.

           Pojedinačni  ugovori primjenjuju sukladno članku 4. stavku 1. ovog Ugovora.

V. 
MJESTA I UVJETI OPSKRBE

Članak 7.

Mjesta opskrbe prirodnim plinom odnosno obračunska mjerna mjesta navedena su u popisu obračunskih mjernih mjesta i čine sastavni dio ovog Okvirnog sporazuma. 

Mjesta opskrbe prirodnim plinom podložna su promjenama tijekom važenja ovoga Okvirnog sporazuma. Točan broj mjesta i točne lokacije utvrdit će se prilikom sklapanja pojedinačnih ugovora i isto će biti sastavni dio pojedinačnih ugovora. 

O svim izmjenama ISPORUČITELJ je dužan obavijestiti SREDIŠNJE TIJELO početkom sljedećeg mjeseca nakon mjeseca u kojem je nastala promjena.
VI.
CIJENA, NAČIN IZRAČUNA CIJENE I DOSTAVA RAČUNA

Članak 8.


Cijena prirodnog plina je promjenjiva za vrijeme trajanja okvirnog sporazuma, sukladno Zakonu o energiji, Zakonu o tržištu plina i Općim uvjetima za opskrbu prirodnim plinom.


ISPORUČITELJ ne može tražiti predujam niti sredstva osiguranja plaćanja. 


Na zakašnjele uplate ISPORUČITELJ ima pravo obračunati zakonsku zateznu kamatu od dana dospijeća do dana plaćanja računa.


U slučaju slanja opomena ISPORUČITELJ nema pravo na naplatu troškova opomena.

Članak 9.


ISPORUČITELJ dostavlja mjesečni račun za isporučeni plin POJEINAČNIM NARUČITELJIMA Domu za starije i nemoćne osobe Beli Manastir, Beli Manastir i Domu za starije i nemoćne osobe Đakovo, Đakovo, te Općoj županijskoj bolnici Našice na njihove adrese. 


NARUČITELJI će isporučeni prirodni plin platiti temeljem zaprimljenih računa u roku ___ dana na IBAN ISPORUČITELJA/članova zajednice ponuditelja/podugovaratelja.

Sukladno Zakonu o elektroničkom izdavanju računa u javnoj nabavi (NN 94/18) NARUČITELJI su obvezni zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.
VII. 
ZAJEDNICA GOSPODARSKIH SUBJEKATA

Članak 10.

Sukladno ponudi iz članka 1. ovoga Okvirnog sporazuma, sporazumne strane utvrđuju člana/ove zajednice ponuditelja i robu koju će isporučiti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 
IBAN: 
PREDMET: 
VRIJEDNOSNI UDIO: 

POSTOTNI UDIO: 
…

POJEDNIAČNI NARUČITELJI se obvezuju isplatiti cijenu robe iz prethodnog stavka na način utvrđen člankom 9. ovoga Okvirnog sporazuma, na IBAN članova zajednice gospodarskih subjekata.
VIII. 
PODUGOVARATELJI
Članak 11.

Sukladno članku 222. ZJN 2016. i ponudi iz članka 1. ovoga Okvirnog sporazuma, sporazumne strane utvrđuju podugovaratelja/e i robu koju će isporučiti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 

IBAN: 
PREDMET: 
VRIJEDNOSNI UDIO: 

POSTOTNI UDIO: 
…

POJEDINAČNI NARUČITELJI se obvezuju direktno isplatiti cijenu robe podugovaratelju na način utvrđen člankom 9. ovoga Okvirnog sporazuma, na IBAN podugovaratelja, osim ako ISPORUČITELJ dokaže da su obveze prema podugovaratelju za taj dio Okvirnog sporazuma već podmirene.
Sudjelovanje podugovaratelja ne utječe na odgovornost ISPORUČITELJA za izvršenje ovoga Okvirnog sporazuma.

IX. 
JAMSTVO ZA UREDNO ISPUNJENJE OKVIRNOG SPORAZUMA

Članak 12.

ISPORUČITELJ je dužan odmah nakon potpisa Okvirnog sporazuma, a najkasnije u roku od deset dana od primitka istog, SREDIŠNJEM TIJELU predati jamstvo za uredno ispunjenje okvirnog sporazuma u vrijednosti 10% ugovorene cijene bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima. 

Jamstvo za uredno ispunjenje okvirnog sporazuma mora biti važeće za sve vrijeme trajanja Okvirnog sporazuma.

U slučaju zajednice gospodarskih subjekata, traženo jamstvo za uredno ispunjenje ugovora može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci.

ISPORUČITELJ može umjesto traženog jamstva dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.

U slučaju zajednice gospodarskih subjekata SREDIŠNJE TIJELO će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.

Jamstvo za uredno ispunjenje Okvirnog sporazuma naplatit će se u slučaju povrede obveza utvrđenih ovim Okvirnim sporazumom i provedenim postupkom javne nabave.

Neiskorišteno jamstvo SREDIŠNJE TIJELO će vratiti ISPORUČITELJU nakon urednog izvršenja Okvirnog sporazuma.
X. 
POČETAK OPSKRBE PRIRODNIM PLINOM
Članak 13.

ISPORUČITELJ se obvezuje da će početi s opskrbom prirodnim plinom s POJEDINAČNIM NARUČITELJIMA najkasnije u rokovima utvrđenim člankom 4. stavkom 1. ovog Ugovora i valjanog uključenja mjernog mjesta, odnosno u slučaju promjene opskrbljivača na način utvrđen  Zakonom o tržištu plina i Općim uvjetima za opskrbu prirodnim plinom.
ISPORUČITELJ se obvezuje prilikom izvršenja pojedinačnih ugovora o javnoj nabavi sklopljenih temeljem ovoga Okvirnog sporazuma u okviru ugovorne cijene i okvirnih količina osigurati kakvoću usluga koja odgovara važećem standardu u vrijeme izvršenja ugovora o javnoj nabavi.

ISPORUČITELJ se obvezuje na kvalitetu isporuke sukladno pravilima struke, a ugovore o javnoj nabavi izvršavati savjesno i odgovorno, na način određen ovim Okvirnim sporazumom s pažnjom dobrog gospodarstvenika.

XI.    RASKID OKVIRNOG SPORAZUMA

Članak 14.

SREDIŠNJE TIJELO je obvezno raskinuti okvirni sporazum tijekom njegova trajanja u slučaju nepoštivanja obveza utvrđenih ovim Okvirnim sporazumom, a osobito u slučaju:

· da ISPORUČITELJ odbije sklopiti usuglašeni tekst Ugovora koji je sačinjen u skladu s Dokumentacijom o nabavi, odabranom ponudom i Okvirnim sporazumom,

· obračunava cijene koje su suprotne načinu izračuna iz članka 8. Okvirnog sporazuma

· da ISPORUČITELJ ne dostavi jamstvo u roku određenim Okvirnim sporazumom

· raskida pojedinačnih ugovora ili više njih, ako je do raskida došlo zbog neizvršavanja ugovornih obveza od strane ISPORUČITELJA

SREDIŠNJE TIJELO će pisanom reklamacijom obavijestiti ISPORUČITELJA o povredi Okvirnog sporazuma i odrediti rok od dva dana da ispravi povredu. U slučaju da ISPORUČITELJ ne ispravi povredu sporazumne strane su suglasne da je nastupio raskidni uvjet i da učinci ovoga Okvirnog sporazuma prestaju, o čemu će ISPORUČITELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, sporazumne strane su suglasne da nakon treće pisane reklamacije nastupa raskidni uvjet i da učinci ovoga Okvirnog sporazuma prestaju.

Članak 15.

SREDIŠNJE TIJELO je obvezno raskinuti okvirni sporazum tijekom njegova trajanja ako:
1. je okvirni sporazum značajno izmijenjen, što bi zahtijevalo novi postupak nabave na temelju članka 321. ZJN 2016
2. je ISPORUČITELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016
3. se okvirni sporazum nije trebao dodijeliti ISPORUČITELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
4. se okvirni sporazum nije trebao dodijeliti ISPORUČITELJU zbog ozbiljne povrede odredaba  ZJN 2016, a koja je utvrđena pravomoćnom presudom nadležnog upravnog suda.

Članak 16.

U slučaju raskida okvirnog sporazuma iz članka 14. i 15. ovoga Okvirnog sporazuma, SREDIŠNJE TIJELO će naplatiti jamstvo za uredno ispunjenje okvirnog sporazuma iz članka 12. ovoga Okvirnog sporazuma i naknaditi štetu prema općim pravilima odgovornosti za štetu, sukladno Zakonu o obveznim odnosima
XII. 
PREDSTAVNIK SREDIŠNJEG TIJELA
Članak 17.

ISPORUČITELJ je dužan dostaviti SREDIŠNJEM TIJELU na njegov zahtjev polugodišnje izvješće o izvršavanju Okvirnog sporazuma, za svakog pojedinog korisnika, po lokacijama u papirnatom i elektroničkom obliku. Izvješće mora sadržavati najmanje podatke o domu/bolnici, lokaciji, i cijenama koje su se primjenjivale u vrijeme isporuke plina.

Predstavnika SREDIŠNJEG TIJELA zaduženog za praćenje realizacije izvršenja sporazumnih obveza određuje pročelnik Upravnog odjela za zdravstvo, socijalnu skrb i hrvatske branitelje Osječko-baranjske županije.

XIII. IZMJENE OKVIRNOG SPORAZUMA TIJEKOM NJEGOVA TRAJANJA

Članak 18.


Ukoliko tijekom trajanja okvirnog sporazuma nastupe okolnosti navedene u člancima 316.- 320.  ZJN 2016 sporazumne strane će sklopiti dodatak ovom Okvirnom sporazumu.

XIII.
ZAVRŠNE ODREDBE 

Članak 19.

Sporazumne strane su suglasne da će se na uređenje svih ostalih odnosa iz ovoga Okvirnog sporazuma primjenjivati odredbe Zakona o javnoj nabavi, Zakona o obveznim odnosima, Zakona o energiji, Zakona o tržištu plina, Općih uvjeta za opskrbu prirodnim plinom i ostalih propisa koji reguliraju predmetno područje.

Članak 20.

Sporazumne strane se obvezuju da će eventualne sporove koji mogu proizaći iz ovoga Okvirnog sporazuma sporazumno riješiti. U slučaju nemogućnosti sporazumnog rješavanje, za sve sporove iz ovoga Okvirnog sporazuma sporazumne strane ugovaraju nadležnost stvarno nadležnog suda u Osijeku. 

Članak 21.

Ovaj Okvirni sporazum sastavljen je u šest primjeraka od kojih SREDIŠNJE TIJELO zadržava četiri primjerka, a ISPORUČITELJ dva primjerka.

Članak 22.

Sporazumne strane potpisom preuzimaju prava i obveze iz ovoga Okvirnog sporazuma.
               ZA IZVRŠITELJA:                                                                         ZA SREDIŠNJE TIJELO:
       Direktor                                                                                                  Župan

